Ալեքսեյ Կորզուխին

**Ալեքսեյ Իվանովիչ Կորզուխին** (, ), ռուս կենցաղանկարիչ, Գեղարվեստի կայսերական ակադեմիայի ակադեմիկոս, «տասնչորսի խռովության» մասնակից, Սանկտ Պետերբուրգի նկարիչների միության () և Գեղարվեստական շրջիկ ցուցահանդեսների ընկերության համահիմնադիր։

## Կենսագրություն
[thumb|left|289px|«Վերադարձ քաղաքից», (1870) - [Տրետյակովյան պատկերասրահ]]
[thumb|left|289px|«Խոստովանությունից առաջ», (1877) - [Տրետյակովյան պատկերասրահ]]
200px|thumb|right|Կորզուխինի շիրիմը Սանկտ Պետերբուրգում՝ Արվեստի վարպետների գերեզմանատանը
Ալեքսեյ Կորզուխինը ծնվել է 1835 թվականի մարտի 11-ին (մարտի 23-ին)։ 1858 թվականին ընդունվել է Գեղարվեստի կայսերական ակադեմիա։ Հաջողությամբ անցնելով դասընթացը՝ արդեն 1861 թվականին ստացել է փոքր ոսկե մեդալ «Ընտանիքի հարբած հայրը» () նկարի համար։ Դրանից հետո Կորզուխինը պիտի մասնակցեր մրցույթի մեծ ոսկե մեդալի ու դրա հետ տրվող կրթաթոշակի համար, որը նրան թույլ կտար պետական միջոցներով մեկնել արտասահման՝ կատարելագործելու իր վարպետությունը։ Սակայն 1863 թվականին իր ընկերների հետ, ովքեր հրաժարվում են աշխատել առաջարկված մրցույթային թեմայով, լքում է ակադեմիան երկրորդ աստիճանի նկարիչի կոչումով և մասնակցում Սանկտ Պետերբուրգի նկարիչների միության հիմնադրմանը։ Կորզուխինն այդ խմբակի անդամ է մնում մինչ նրա կածմալուծումը։

1865 թվականին Գեղարվեստի ակադեմիան «Հոգեհաց գյուղի գերեզմանատանը» () նկարի համար Ալեքսեյ Կորզուխինին շնորհում է առաջին աստիճանի նկարչի կոչում, իսկ 1868 թվականին «Ընտանիքի հոր վերադարձը տոնավաճառից» () նկարի համար Կորզուխինն ստանում է ակադեմիկոսի կոչում։ Անխոնջ աշխատելով՝ Կորզուխինն իր ստեղծագործություններն ամեն տարի ներկայացնում էր Ակադեմիայի ցուցահանդեսներում։ Իր կտավներում նկարիչը պատկերում էր ժողովրդի կենցաղը, ռուս հասարակ ժողովրդի ներկայացուցիչների, առևտրականների, արհեստավորների և միջին խավի մարդկանց։ Նրա ստեղծագործություններից լավագույնները կարելի է համարել «Բաժանում» (, 1872, պահվում է Մոսկվայում՝ Տրետյակովյան պատկերասրահում), «Կառապանի վերադարձը քաղաքից» (, 1873, Տրետյակովյան պատկերասրահ), «Վանական հյուրատանը» (, 1882, Տրետյակովյան պատկերասրահ), «Ի. Նարիշկինի մահը. տեսարան ստրելեցների խռովությունից» (, 1882, Գեղարվեստի կայսերական ակադեմիայի սեփականություն), «Կիրակի օրը» (, 1885), «Պետրուշկան գալիս է» (, 1888) և այլ նկարներ։

Հիմնականում զբաղվելով կենցաղանկարչությամբ՝ Ալեքսեյ Կորզուխինն ստեղծել է նաև դիմանկարներ ու կրոնական թեմատիկայով կտավներ։ Կորզուխինն է ստեղծել Մոսկվայի Քրիստոս Փրկիչ տաճարի «Բանը մարմին եղավ» Աստվածամոր սրբապատկերը և նկարել եկեղեցու չորս հայրերի դեմքերը։ Ելեց քաղաքի Վոզնեսենսկի տաճար որմնանկարը և Ռիգայի մայր տաճարի նարտեքսի 13 նախագծեր։

Ալեքսեյ Կորզուխինը մահացել է 1894 թվականի հոկտեմբերի 18-ին (հոկտեմբերի 30-ին) Սանկտ Պետերբուրգում։ Թաղվել է Ալեքսանդր Նևսկու մայր տաճարի Նիկոլյան գերեզմանատանը, սակայն 1940 թվականին վերաթաղվել է նույն տաճարի Տիխվինյան գերեզմանատանը. շիրմին տեղադրվել է նոր հուշարձան։

## Պատկերասրահ
### Կենցաղանկարչություն

A Korzukhin z 4.jpg|«Ընտանիքի յեր վերադարձը տոնավաճառից» (, 1868) - Տրետյակովյան պատկերասրահ
A Korzukhin Christmas Eve 003.jpg|«Սուրբ ծնունդի նախօրեին» (, 1869) - Ռուսական պետական թանգարան
A Korzukhin 40.jpg|«Շան թաղումը» (, 1871) - Վիտեբսկի գեղարվեստի թանգարան
A Korzukhin 42.jpg|«Բաժանում» (, 1872) - Տրետյակովյան պատկերասրահ
A Korzukhin z 1.jpg|«Աղջիկ» (, 1877)
A Korzukhin z 5.jpg|«Տատիկի տոնը» (, 1893) — Ռուսական պետական թանգարան
A Korzukhin 45.jpg|«Կատակ» (, ранее 1894) — Վրաստանի պետական թանգարան
A Korzukhin Peasant Chldren 001.jpg|«Գյուղացի երեխաներ» (, 1894 թվականից առաջ)


### Դիմանկարներ

A Korzukhin 022.jpg|Ինքնադիմանկար, (1850) - Ռուսական պետական թանգարան
A Korzukhin p 5.jpg|Գեներալ Վլադիմիր Գլինկայի դիմանկարը (1854-1855) - Եկատերինբուրգի կերպարվեստի թանգարան
Mikhail Peskov.jpg|Նկարիչ Մ. Պեսկովի դիմանկարը, (1863) - Ռուսական պետական թանգարան
A Korzukhin 039.jpg|«Մազերը հյուսող աղջիկը» (, 1883)
A Korzukhin 041.jpg|Կնոջ դիմանկար, (1886) - Ռոստովի կերպարվեստի մարզային թանգարան
A Korzukhin p 1.jpg|Պաշտոնաթող զինվորի դիմանկարը, (1883)
Alexei Alexandrovitch Romanov.jpg|Մեծ իշխան Ալեքսեյ Ալեքսանդրովիչի դիմանկարը, (1889)


## Ծանոթագրություններ

## Գրականություն
* Сомов А. И. Корзухин, Алексей Иванович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
* 
* 
* 
* 

## Արտաքին հղումներ
* 
* 
* 

Կատեգորիա:19-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Պերեդվիժնիկներ
Կատեգորիա:Ռուս նկարիչներ